रेशम
रेशम एक प्रकार का महीन चमकीला और दृढ़ तंतु या रेशा जिससे कपड़े बुने जाते हैं। यह तंतु कोश में रहनेवाले एक प्रकार के कीड़े तैयार करते हैं। रेशम के कीड़े 'पिल्लू' कहलाते हैं और बहुत तरह के होते हैं। जैसे,—विलायती, मदरासी या कनारी, चीनी, अराकानी, आसामी, इत्यादि। चीनी, बूलू और बड़े पिल्लू का रेशम सबसे अच्छा होता है। ये कीड़े तितली की जाति के हैं। इनके कई कार्याकल्प होते हैं। अंडा फूटने पर ये बड़े पिल्लू के आकार में होते हैं और रेंगते हैं। इस अवस्था में ये पंत्तियाँ बहुत खाते हैं। शहतूत की पत्ती इनका सबसे अच्छा भोजन है। ये पिल्लू बढ़कर एक कोश बनाकर उसके भीतर हो जाते हैं। उस समय इन्हें 'कोया' कहते हैं। कोश के भीतर ही यह कीड़ा वह तंतु निकालता है, जिसे रेशम कहते हैं। कोश के भीतर रहने की अवधि जब पूरी हो जाती है, तब कीड़ा रेशम को काटता हुआ निकलकर उड़ जाता है। इससे कीड़े पालनेवाले निकलने के पहले ही कोयों को गरम पानी में डालकर कीड़ों को मार डालते हैं और तब ऊपर का रेशम निकालते हैं।
एबफ्रेकशन
एबफ्रेकशन दांतों की गैर केरियास ऊतक में कमी है जो की मसूड़ों की मार्जिन पर पाई जाती है और इन्हें दांतों में जखम भी कहते हैं। एबफ्रेकशन दांतों में उस जगह पर पाया जाता है जहा तन्यता तनाव ज्यादा होता है। एबफ्रेकशन जखम ३ प्रकार के आकार में पाए जाते है: कील, तश्तरी और मिश्रित पैटर्न में भी पाए जाते हैं। कील और तश्तरी के आकार का जखम बहुत ही सामान्य है जबकि मिश्रित पैटर्न मुह्ह में बहुत ही मुश्किल से पहचाना जाता है। दांतों में एब्फ्रेकशन होने से दांतों की सूक्ष्म-ग्राहिता बड जाती है जिससे दांतों को नुक्सान पहुंचता है।  एबफ्रेकशन दांतों का एक दुसरे के संपर्क में आने से बल लगने के कारण इनेमल की सतह टूटने से बडती है जिसके कारण यह जखम और भी गहरा होता रहता है।